Ды не на таго натрапілі! Вікенцій выдатна ведаў, як робяцца падобныя “доказы”, і разбіў аргументы Грыцкевічаў па ўсіх пунктах. Разам з тым — сам таго не жадаючы — ён пакінуў для нас падрабязны рэцэпт стварэння падобных радаводаў. Дарэчы, ім карыстаюцца і цяпер — у тых фірмах, якія гатовыя выдаць сучасным шукальнікам сваіх высакародных каранёў “дваранскія граматы” толькі па іх прозвішчы.